A dalt először a május 16-i döntőben adták volna elő, azonban március 18-án az Európai Műsorsugárzók Uniója bejelentette, hogy 2020-ban nem tudják megrendezni a versenyt a COVID–19-koronavírus-világjárvány miatt. A spanyol műsorsugárzó jóvoltából az énekes lehetőséget kapott az ország képviseletére a következő évben egy új versenydallal. 2021. január 28-án vált hivatalossá, hogy az énekes eurovíziós dalát a nézők fogják eldönteni két dal közül. A "Memoria" és a "Voy a quedarme" dalok február 10-én jelentek meg, ezután kezdődött a szavazás. Február 20-án vált hivatalossá, hogy az énekesnek az utóbbi dalát választották ki a nézők a Destino Eurovisión elnevezésű dalválasztó showban, amellyel képviseli hazáját az elkövetkezendő Eurovíziós Dalfesztiválon.